## Ministru kabineta rīkojuma projekta „Par pamatbudžeta programmas „Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par pamatbudžeta programmas „Ekonomikas attīstības programma” finanšu līdzekļu izmantošanu” (turpmāk – Rīkojuma projekts) sagatavots, pamatojoties uz Ministru kabineta 2016.gada 28.jūnija sēdes protokollēmuma Nr.32., 35.§ 3.2.apakšpunktu, kas paredz uzdevumu Ekonomikas ministrijai sagatavot un ekonomikas ministram iesniegt izskatīšanai 2016.gada 5.jūlija Ministru kabineta sēdē rīkojuma projektu, kas paredz finanšu līdzekļu 887 373 *euro* apmērā izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 5.augusta noteikumi Nr.443 “Noteikumi par valsts palīdzību dzīvojamās telpas iegādei vai būvniecībai” nosaka kārtību, kādā valsts sniedz palīdzību mājokļa iegādei vai būvniecībai ģimenēm ar bērniem.  Saskaņā ar likuma „Par valsts budžetu 2016. gadam” 49.panta pirmo daļu Ekonomikas ministrijas budžeta programmā 33.00.00 "Ekonomikas attīstības programma" ieskaitītie līdzekļi ir izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem un investīciju veicināšanai, Reemigrācijas atbalsta pasākumu plāna un Pirmā mājokļa programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai.  Līdz šim brīdim mājokļu atbalsta programmai ir novirzīti šādi finanšu līdzekļi:   1. valsts akciju sabiedrības „Latvijas Hipotēku un zemes banka” pamatkapitālā 2015.gadā ieskaitītie līdzekļi - 332  678, 71 *euro*; 2. Ministru kabineta 2015.gada 2.februāra rīkojums Nr.54 „Par [Imigrācijas likuma](http://likumi.lv/ta/id/68522-imigracijas-likums) [23.panta](http://likumi.lv/ta/id/68522-imigracijas-likums#p23) pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā” – 635 295 *euro*; 3. Ministru kabineta 2015.gada 8.oktobra rīkojums Nr. 617 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 1000 000 *euro*; 4. Ministru kabineta 2015.gada 8.decembra rīkojums Nr. 772 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 700 000 *euro*; 5. Ministru kabineta 2016.gada 15.marta rīkojums Nr.193 „Par pamatbudžeta programmas „Ekonomikas attīstības programma" finanšu līdzekļu izmantošanu”” – 859 385 *euro.*   Programmas finansējums šobrīd ir 3 527 358.71 *euro*. Programmas multiplikators 4 dod iespēju piešķirt mājokļu galvojumus par kopējo summu 14 109 434.84 *euro,* un pie šī multiplikatora piešķiramo mājokļu galvojumu limits (14.1 milj. *euro*) tika sasniegts šā gada 10.maijā.  Lai nodrošinātu programmas darbības nepārtrauktību, akciju sabiedrības „Attīstības finanšu institūcija Altum” valde 6.maijā pieņēma lēmumu par pagaidu multiplikatora 4.5 piemērošanu. Atkārtoti – 8.jūnijā valde pagaidu multiplikatoru apstiprināja 5. Pie šāda multiplikatora iespējams piešķirt galvojumus par 17 636 794 *euro*. Multiplikatora pagaidu palielināšanu (uz 4.5, pēc tam – uz 5) bija pagaidu un piespiedu kārtas risinājums.  Līdz 2016.gada 21.jūnijam tika piešķirts 2611 galvojums par 16 649 251 *euro*. Programmas pēdējo nedēļu apguve ir 0.5 milj. *euro*, kā rezultātā piešķirtā finansējuma apjoms tiks apgūts līdz šī gada 1.jūlijam.  Šobrīd pieejamais finansējums nespēj nodrošināt galvojumu izsniegšanu visām personām, kuras vēlas izmantot valsts sniegto atbalstu.  Ekonomikas ministrijas budžeta programmā 33.00.00 „Ekonomikas attīstības programma” ieskaitīto līdzekļu apjoms šajā gadā ievērojami samazinājies, tāpat strauji ir samazinājies izsniegto termiņuzturēšanās atļauju skaits, kas rada problēmas finansēt mājokļu atbalsta programmu. Dinamika liecina, ka nākotnē nav sagaidāmi ievērojami ienākumi no termiņuzturēšanās atļaujām.  Ekonomikas ministrija prognozē, ka budžeta programmā 33.00.00 „Ekonomikas attīstības programma” līdz 2016.gada beigām ienākumi no termiņuzturēšanās atļaujām varētu būt aptuveni 1.5 milj. *euro*.  Ņemot vērā minēto un izpildot Ministru kabineta 2016.gada 28.jūnija sēdes protokollēmuma Nr.32., 35.§ 3.2. apakšpunktu, Ekonomikas ministrijai no budžeta programmas 33.00.00 "Ekonomikas attīstības programma" izdevumu apropriācijas subsīdijām un dotācijām nepieciešams pārskaitīt akciju sabiedrībai “Attīstības finanšu institūcija “Altum” 887 372 *euro*, lai finansētu mājokļa atbalsta programmas īstenošanu, novirzot šim mērķim 2016. gadā saņemtos citus pašu ieņēmumus (maksājumi, kurus veic ārzemnieks, piesakoties termiņuzturēšanās atļaujas izsniegšanai). |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Attīstības finanšu institūcija Altum”, mājokļa atbalsta programmas īstenošanā iesaistītājām komercbankām un ģimenēm, kuras vēlas saņemt galvojumu mājokļa iegādei. |
| 2. | Tiesiskā regulējuma ietekme uz tautsaimniecību un administratīvo slogu | Mājokļa atbalsta programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot galvojumus dzīvojamās telpas iegādei vai būvniecībai atbilstoši Ministru kabineta noteiktai kārtībai. |
| 3. | Administratīvo izmaksu monetārs novērtējums | Tiesību aktā paredzētā rīcība tiks īstenota valstspamatbudžeta programmā “Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Imigrācijas likuma 23.panta pirmās daļas 29., 30. un 31.punktu pirmreizējas termiņuzturēšanās atļaujas pieprasītājam jāveic maksājums valsts budžetā. Imigrācijas likuma 23.panta astotā daļa nosaka, ka iepriekš minētos maksājumus ieskaita valsts pamatbudžeta programmai atvērtajā valsts pamatbudžeta izdevumu kontā Valsts kasē.  Saskaņā ar Valsts kases elektrisko pakalpojumu portālā pieejamo informāciju līdz 2016.gada 13.jūnija dienas beigām valsts pamatbudžeta programmā 33.00.00 “Ekonomikas attīstības programma” naudas līdzekļi, kas saskaņā ar Ministru kabineta 2015.gada 9.jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 2.punktu ir uzskatāmi par neatmaksājamajiem ārzemniekam vai viņa mantiniekam, bija 887 372 *euro* apmērā un līdz ar to novirzāmi likuma “Par valsts budžetu 2016.gadam” 49.pantā noteiktajiem mērķiem.  Saskaņā ar Ministru kabineta 2016. gada 28. jūnija sēdes protokollēmuma Nr.32., 35.§ 3.2.apakšpunktu un likuma “Par valsts budžetu 2016.gadam” 49.pantā noteikto Rīkojuma projektā tiek noteikts, ka summa – 887 372 *euro* apjomā, kura ir iemaksāta valsts pamatbudžeta programmā “Ekonomikas attīstības programma” 2016.gadā ir novirzāma mājokļa atbalsta programmas finansēšanai.  Attiecīgi kopējais papildus galvojumu apjoms ar līdz šim piešķirto finansējumu 3 527 358,71 milj. *euro* apmērā sasniegtu 4 414 730 *euro*. Prognozētais atbalstāmo personu skaits pēc papildus finansējuma 887 372 *euro* apmērā piešķiršanas – 546. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ietekme uz valsts budžetu un pašvaldību budžetiem nav, jo finanšu līdzekļi ir noteikti likuma “Par valsts budžetu 2016.gadam” pamatbudžeta programmā “Ekonomikas attīstības programma”.  Plānotie izdevumi pa pasākumiem budžeta programmas/apakšprogrammas ietvaros var tikt precizēti atbilstoši veiktajam iepirkumam un faktiskajai situācijai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” . |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

*Anotācijas IV, V un VI sadaļa – projekts šo jomu neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

01.07.2016 10:38

1288

M.Ambrēna, 67013061

[madara.ambrena@em.gov.lv](mailto:adara.ambrena@em.gov.lv)

A.Bukšs**,** 67013272

[Aldis.Bukss@em.gov.lv](mailto:Aldis.Bukss@em.gov.lv)